Itt jársz most: FőoldalTestSport és MozgásSzépségkirálynők tippjei: így tartsd magad formában!
Még nagyon távolinak tűnik a bikiniszezon, de a Miss Balaton szépségverseny győztesei azt tanácsolják, hogy már most kezdjük el a felkészülést, hogy nyárra bomba formában mutathassuk meg magunkat a strandon. Király Lili és Viczián Csilla egy-két jól bevált praktikát is megosztott, amelyek akár az idei versenyre készülőknek is segítség lehet.
Télen kicsit korlátozottabbak a sportolási lehetőségek, vagyis jobban beszorulunk a termekbe vagy az otthonunkba. Viczián Csilla a 2015-ös verseny győztese így figyel alakjára.
„Ilyenkor a szabadban futást hiányolom a legjobban, mivel ilyen időben sajnos nagyon könnyen megfázom. A futópadot kicsit unalmasnak tartom, ezért otthon is elvégezhető kardio gyakorlatokat szoktam végezni. Az étrendemet tekintve leginkább a mennyiségre kell figyelnem, a szénhidrátot igyekszem csökkenteni. Bevallom, karácsonykor azért velem is elszaladt a ló, úgyhogy most főleg a plusz kilók ledobására koncentrálok” – kezdte Csilla, aki azt tanácsolja a lányoknak, hogy kezdjék el időben a felkészülést a versenyre, és akkor nem kell olyan rohamtempóban edzeni, mint ahogy tavaly ő tette.
„Tavaly ilyenkor még nem készültem a versenyre, csak a gondolattal játszottam el, hogy mi lenne, ha én is tennék nyáron egy próbát. Márciusban ismét felerősödtek bennem ezek a gondolatok, majd áprilisban elhatároztam, hogy indulok és akkor kezdtem bele a diétába és az edzésekbe. Nem kíméltem magam! Heti 6×30-45 percet futottam, utána még 45 percet tornáztam. Persze, aki már most tudja, hogy jelentkezni szeretne a Miss Balaton címért, annak nem árt, ha már most megkezdi a felkészülést.” – tanácsolja a Miss Balaton by Cosmopolitan 2015 győztese.
Király Lili a méregtelenítésre koncentrál, azt vallja, hogy az egészséges táplálkozás és a rendszeres sport mellett érdemes néhány praktikát bevetni, hogy elérjük a célunkat.
„Szerintem az egyik legfontosabb és egyben nélkülözhetetlen kellék a víz. Ügyelek arra, hogy minimum 3 litert megigyak egy nap, már reggel egy pohár vízzel indítom a napomat. Ez beindítja az anyagcserét és segít gyorsabban kiválasztani az éjszaka során felgyülemlett salakanyagokat. Emellett főként hidegben gyakran fogyasztok a zsírégetést is segítő gyógyteákat, ilyen például a zöld tea, maté levél, csalántea, mezei zsurló, gyömbér, fahéj, petrezselyem. Télen egy kis szaunázással is segítem a szervezetemet a méregtelenítésben” – osztotta meg tippjeit a verseny 2014-es nyertese, Király Lili.
2016.02.01. 10:16 Címke: életmód, Király Lili, Miss Balaton, Miss Balaton szépségverseny, szépségkirálynő, tippek, Viczián Csilla
Katus Attila: Az egészséges életmód az egészséges gondolkodásnál kezdődik
Túlsúly – hogy a fogadalmat sikerüljön betartani!
400 kilométer 10 nap alatt 2000 gyerekkel
Szépségkirálynők tippjei: így...
Spinning kezdőknek is!
Védd a bőröd sportolás közben is!
x-faktor Sport és Mozgás divat Életmód Könyv, TV, Mozi, Zene, Színház Táplálkozás Mosoly kutatás Betegség Sztárkövető Főételek allergia Gyógymódok Érdekesség Külföld Te, Te, Te Szerelem & szex mozgás Trendek a nagyvilágból Wellness Belföld életmód Megelőzés Sport Család & barátok sport betegség Édességek Arcápolás Divattrend
További Sport és Mozgás, Sztárkövető cikkek (6 / 434)
Fehérvári Gábor Alfréd, alias Freddie izgatottan készül a 2016-os Eurovíziós ...